TSF ลงนาม “เทพฤทธา” ศึกษาธุรกิจจำหน่ายน้ำดิบในชลบุรี
TSF ลงนาม "เทพฤทธา" ศึกษาธุรกิจจำหน่ายน้ำดิบในชลบุรี
4 ก.พ. 2563

บริษัท ทรีซิกตี้ไฟว์ จำกัด (มหาชน) หรือ TSF เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัทได้ลงนามร่วมกับ บริษัท เทพฤทธา จำกัด ในบันทึกข้อตกลงเพื่อเข้าศึกษาความเป็นไปได้ในการเข้าร่วมลงทุนในธุรกิจของบริษัท เทพฤทธา จำกัด ซึ่งเป็นธุรกิจจำหน่ายน้ำดิบในพื้นที่บางส่วนของจังหวัดชลบุรี โดยบันทึกข้อตกลงฉบับดังกล่าวจะดำเนินการศึกษาความเป็นไปได้ในการเข้าร่วมลงทุน ให้แล้วเสร็จภายใน 3 เดือน ภายใต้ข้อตกลงและยินยอมให้บริษัทฯ รวมทั้งที่ปรึกษาและ/หรือตัวแทนของบริษัทฯ เข้าดำเนินการศึกษาความเป็นไปได้ข้างต้น ซึ่งบริษัท เทพฤทธา จำกัด จะดำเนินการจัดหาข้อมูลหรือเอกสารใดๆตามที่บริษัท รวมทั้งที่ปรึกษา และ/หรือตัวแทนของบริษัทร้องขอ